Na znanstveno-stručnom skupu: “*Ostvarivanje partnerstva obitelji i odgojno-obrazovne ustanove u kontekstu pandemije Covid 19 – analiza i implikacije“*koji se održao 8. studenoga 2021. od 12:30 do 16:15 sati u suorganizaciji s Agencijom za odgoj i obrazovanje, na mreži (Zoom platforma) prezentirani su rezultati istraživanja znanstvenog projekta na temu:

„ *Istraživanje partnerstva roditelja i odgojitelja u ustanovama ranog i predškolskog odgoja i obrazovanja u vrijeme Covida 19*.“

Pozdravnu riječ sudionicima uputio je Dekan prof.dr.sc. Siniša Opić, dok je uvod u temu i vođenje skupa održala Sanja Jelovčić, viša savjetnica Agencije za odgoj i obrazovanje.

Rad skupa odvijao se kroz predavanja:

*red. prof. dr. sc. Anka Jurčević Lozančić: Istraživanje partnerstva roditelja i odgojitelja u ustanovama ranog i predškolskog odgoja i obrazovanja u vrijeme Covid 19*

*izv. prof. dr. sc. Jasna Kudek Mirošević: Obitelj u fokusu – istraživanje o stavovima i praksama odgojitelja u vrijeme pandemije Covid 19*

*Ivana Golik Homolak, mag. praesc. educ.,:**Izazovi partnerstva odgojitelja i roditelja u predškolskim ustanovama tijekom pandemije Covid 19 - implikacije za praksu*

U program skupa uključili su se i studenti:

*Nikolina Busija, Filip* *Hrgović*, studenti diplomskog studija Ranog i predškolskog odgoja i obrazovanja koji su izlagali na temu: *Povratak djece u vrtiće*

Tema ovog znanstveno–stručnog skupa bila je izrazito aktualna i privukla je 173 sudionika, što je pokazatelj ne samo važnosti i aktualnosti ove teme već i zainteresiranosti praktičara odgojitelja, članova stručnih timova i ravnatelja za aktivnosti *Centra za istraživanje ranog i predškolskog odgoja i obrazovanja.* Provedena evaluacija znanstveno-stručnoga skupa ukazala je na visok stupanj zadovoljstva sudionika organizacijom, sadržajem i kvalitetom ostvarenih izlaganja.